Часу на размову ў нас з Канта было вельмі мала. Да таго ж ангельская мова майго суразмоўцы была прыпраўленая крутым японскім акцэнтам, да якога, між іншым, беларускі суправаджальнік Канты прывыкаў мінімум дні два. Карацей, здараўся ў нас і поўны communication breakdown, а я, як магла, змагалася з цяжкасцямі… вымаўлення японскага госця. У выніку мы паразмаўлялі сцісла, агульна і простымі словамі пра складаныя глабальныя працэсы, якія сёння адбываюцца ў дызайне і культуры ў цэлым.